04/06/2019 | Administración LocalMunicipal
Cariño
Aprobación diversos padróns fiscais 1.º cuadrimestre 2019

No Decreto da Alcaldía 239/2019, de data 29 de maio de 2019, aprobáronse os padróns fiscais de contribuíntes que deseguido se relacionan: - Taxa por subministración de auga potable e mantemento de contadores do primeiro cuadrimestre do ano 2019. - Taxa por recollida de lixo do primeiro cuadrimestre do ano 2019. - Taxa por saneamento do primeiro cuadrimestre do ano 2019. - Canon da auga e coeficiente de vertedoría do primeiro cuadrimestre do ano 2019. Prazo de ingreso: O prazo de ingreso en período voluntario será dende o día 1 de xuño de 2019 ata o 31 de xullo de 2019, ámbolos dous inclusives. Modalidade de pagamento: O importe das débedas poderá ser satisfeito en entidades bancarias, nas contas restrinxidas de Recadación Municipal, de luns a venres, ámbolos dous inclusive, nas que lle será entregado ós suxeitos pasivos ou obrigados ó pagamento o correspondente recibo acreditativo do ingreso. Trancorrido o prazo en período voluntario, as débedas serán esixidas polo procedemento de constrinximento, reportando o recargo de constrinximento, interese de demora e, no seu caso, as custas que se produzan de acordo co establecido nos artigos 26 e 28 da Lei Xeral Tributaria, o referente ó canon da auga e coeficiente de vertedoría, advírtese de que a falta de pago no período voluntario sinalado suporá a esixencia do canon da auga e o coeficiente de vertedoría directamente ao contribuínte pola vía de constriximento, pola consellería competente en materia de facenta da Xunta de Galicia. Exposición ó público: Exposición ó público: O padrón quedará exposto ao público no Concello durante o prazo de 15 días, a contar dende o seguinte á publicación do presente Edicto no BOP, a efectos de exame e alegacións, de conformidade co disposto no art.99,8 da Lei 58/2003, de 17 de decembro. De non presentarse reclamacións entenderase defnitivamente aprobado o Padrón emprezando a contar o prazo dun mes para a interposición do recurso de repsición ante o Sr. Alcalde Presidente. O presente anuncio ten carácter de notificación colectiva ao amparo do disposto no artigo 102,3 da lei xeral tributaria, e o artigo 24 do regulamento xeral de recadación. Recursos: Durante o prazo de exposición pública os interesados poderán examinalo e formular, perante esta Alcaldía, o recurso de reposición, no prazo dun mes, contado dende o día seguinte ao da finalización do período de exposición pública do padrón fiscal. Contra a resolución do recurso de reposición poderá interpoñer, ante o Xulgado do Contencioso Administrativo de Ferrol, recurso contencioso-administrativo, no prazo de dous meses contados dende o día seguinte ao da notificación da devandita resolución. De non recaer resolución no prazo dun mes a contar dende o día seguinte ó da presentación do recurso de reposición, en virtude do disposto no artigo 14 do texto refundido da Lei das facendas locais, entenderase desestimado, cos efectos xurídicos establecidos nos artigo 43 e 44 da Lei 30/1992, de 26 de novembro, de réxime xurídico das administracións pública e do procedemento administrativo común, sen prejuicio de interpoñer calquera outro recurso que se estime pertinente. En canto ao canon da auga e ao coeficiente de vertedoría poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo de un mes dende que se entenda producida a notificación. Cariño, 30 de maio de 2019 O Alcalde José Miguel Alonso Pumar